קבר הבאבא סאלי

קבר הבאבא סאלי הוא מתחם שבו קבור רבי ישראל אבוחצירא, הידוע בכינוי "הבאבא סאלי", והוא הבולט שבקברי הצדיקים בדרום ישראל. המקום משמש כמקום תפילה ועלייה לרגל, בפרט בקרב בני עדות המזרח ותושבי הדרום. הקבר נמצא בעיר נתיבות, שבה חי הבאבא סאלי ב-14 שנותיו האחרונות. על הקבר בניין גדול, שבדומה לשאר המוסדות על שם הבאבא סאלי תוכנן בשילוב סגנון בנייה מרוקאי, על ידי האדריכל אבי צרפתי. סביב לקבר נבנה פארק בצורת חמסה. הבניין מחולק לשניים: צד לגברים וצד לנשים, כשבכל צד מתאפשרת גישה לקבר. את האתר מנהלת עמותת "קרן להנצחת באבא סאלי". סביב הקבר התפתחה תעשייה של מכירת קמעות ומזכרות. אבנים שנלקחות מחצר הקבר נמכרות כקמעות תמורת מאות שקלים. מדי שנה בד' בשבט, יום השנה לפטירתו של הבאבא סאלי, מתקיימת בקבר הילולה המונית, המושכת רבבות מבקרים, בהם רבנים, אישי ציבור ופוליטיקאים. מדי שנה פוקדים את הקבר כרבע מיליון איש. עלייה לרגל נוספת מתקיימת בל"ג בעומר. בסמוך לקברו של רבי ישראל אבוחצירא נמצא קברו של רבי שלום איפרגן ("הבאבא שלום"). הקרבה בין שני הקברים המהווים מוקד עלייה לרגל, הפכה ליריבות בין שתי החצרות – חצר ה"באבא ברוך", בנו של הבאבא סאלי, וחצרו של רבי יעקב איפרגן ("הרנטגן"), בנו של הבאבא שלום. היריבות הובילה את נציגי החצרות לבתי משפט בסכסוך מתוקשר על נושאי קרקעות והתנגשויות אינטרסים. בעת שנפטר הבאבא סאלי הוא נקבר בקבר פשוט, בקצה הצפון מזרחי של בית העלמין בנתיבות. וכבר עם פטירתו החלו חסידיו לעלות לרגל למקום ולהשתטח על קברו. קבוצה של חסידיו דאגה שאש תמיד תדלק בסמוך. ביום השנה הראשון לפטירתו, בינואר 1985, נערכה לראשונה ההילולה לזכרו. מעל הקבר נבנה מבנה עם כיפה בצורת "מקאם". עיריית נתיבות השקיעה 60 מיליון שקלים בהכשרת חניונים והקמת 60 דוכנים למכירת מזון ותשמישי קדושה. כבר בהילולה הראשונה השתתפו 250 אלף בני אדם. ביום השנה השני לפטירתו, בינואר 1986, בעת ההילולה, פרצה תיגרה המונית בין חסידי הרב ברוך אבוחצירא לתומכיו של הרב אלעזר אבוחצירא, בניסיון לקבל את החזקה במקום. תומכיו של הרב אלעזר הפסידו במאבק ולא קיבלו חזקה. המאבק בין השניים פרץ במסגרת מלחמת ירושה על כיסאו של הבאבא סאלי, כאשר הבן ברוך אבוחצירא טען שהוא ממשיך דרכו, אך רוב המשפחה צדדה ברב אלעזר נכדו, שהייתה לו תדמית טובה יותר מדודו ברוך אבוחצירא, שהיה בעל עבר פלילי. גם עיתון "המודיע" תמך בפומבי ברב אלעזר. בהילולה הרביעית, בינואר 1988, השתתפו ראש הממשלה יצחק שמיר, סגנו דוד לוי, שר הדתות זבולון המר והרב הראשי מרדכי אליהו, וראש מועצת נתיבות קרא להפוך את ההילולה לאירוע ממלכתי. המארגנים ציפו ל-250 אלף איש, אך רק כ־50 אלף איש הגיעו, עקב מזג האוויר הסוער. לקראת ההילולה החמישית, הבטיח הרב ברוך אבוחצירא כי השמש תזרח בהילולה, וביקש מהציבור להגיע למקום בכל מקרה. למרות ההבטחה שנתן הרב אבוחצירא, מזג האוויר היה סוער. באפריל 1989 סגר הרב ברוך אבוחצירא את האתר, בעקבות סכסוך עם המועצה המקומית. לטענתו המועצה לא סיפקה שירותי ניקיון ותחזוקה לציון הקבר וסביבתו, כפי שהבטיחה לו, והוא נאלץ לממן את התחזוקה מכיסו הפרטי. לאחר מספר ימים הושגה פשרה והקבר נפתח, לאחר שהמועצה המקומית הסכימה להחכיר את קרקע המתחם לעמותה של הרב ברוך, תמורת תשלום סמלי של שקל אחד לשנה. באפריל אותה שנה הוגש כתב אישום נגד חברי הוועדה המקומית לתכנון ולבנייה, לאחר שנתנו אישור להגדלת המבנה סביב הקבר, שלא כדין ותוך חריגה מסמכות. חברי הוועדה אישרו את המבנים, לאחר שהוקמו שלא כחוק, ללא היתר בנייה. בסוף שנות ה-90 של המאה ה-20 תרמה קרן קיימת לישראל כסף לטובת הקמת פארק, מצידו הצפוני של המתחם, בשם "פארק באבא סאלי". באותן השנים גם נבנתה שכונת מגורים סמוך למתחם, בשם קריית הבאבא סאלי. בינואר 2006 הותקנו במתחם מצלמות רשת המשדרות 24 שעות ביממה, והושק שירות המאפשר לשלוח באמצעות האינטרנט תפילה או בקשה סלולרית לברכה. בינואר 2009 נפל טיל גראד, שנורה מרצועת עזה, ליד הקבר, אולם איש לא נפגע ולא נגרם נזק. באפריל 2017 אושרה תוכנית, שיזם שר הפנים אריה דרעי, לשיפוץ ושדרוג המתחם בהשקעה של כ-15 מיליון שקל. במרץ 2018 אישר משרד התיירות הקצאה של 2 מיליון שקל לפרויקט, בנוסף ל-7.2 מיליון שקל שאישרה קודם הממשלה. הקרן להנצחת הבאבא סאלי מבקשת לגייס את יתרת התקציב, בסך שמונה מיליון שקלים, מתרומות וממכירת אבנים מציון הקבר. באפריל 2018, הודיעה קק"ל כי תקצה 10 מיליון שקל לשיפוץ פארק באבא סאלי. ב-29 בדצמבר 2021, החליטה משטרת ישראל על צו איסור ההילולה הקרובה בגלל חוסר יכולת שמירת ביטחון המשתתפים, וחשש מאסון דומה לאסון הר מירון (2021), שהתרחש בהילולת רבי שמעון בר יוחאי כבר יום למחרת, עקב סערה ציבורית ובעקבות בדיקה מחודשת, הוחלט לקיים את ההילולה אך במגבלות הקורונה והוראות המשטרה. זהבה גלאון התנגדה לחיוב חיילים לבקר בקברו של הבאבא סאלי והגדירה זאת כסגידה לקברים. היא כתבה כי "צה"ל מתיישר עם גופים קיצונים שמנסים להנחיל סגידה לקברים ואבנים במסווה של מורשת". גם בציבור החרדי יצאו נגד העלייה לקבר. הרב אלעזר מנחם מן שך מתח ביקורת קשה על הרב מרדכי אליהו שעלה לקבר וטען כי זוהי עבודת אלילים. קברי צדיקים בארץ ישראל בהוצאת כרטא - בערך קבר הבאבא סאלי. הדס שדר וליאת ורדי, "מתחם הבבא סאלי בנתיבות כבבואה חברתית", מעבר להלכה, עמ' 371–400. מדיה וקבצים בנושא קבר הבאבא סאלי בוויקישיתוף אתר האינטרנט הרשמי של קבר הבאבא סאלי אופיר טובול, מי מפחד מהבבא סאלי?, באתר "העוקץ", 30 בינואר 2012 ynet, הילולה בתמונות: 25 שעות סביב קבר הבבא סאלי, באתר ynet, 10 בינואר 2019 ליפא גינסברג, היערכות חסרת תקדים להילולא במלאת 40 שנה לפטירת בבא סאלי זיע"א, באתר בחדרי חרדים, 2 בינואר 2024 Erika Tritle and Mirjam Lücking, Baba Sali Site Visit, The Center for the Study of Conversion and Inter-Religious Encounters, January 9, 2019 אלעזר לוין, ‏עיסקת הביטוח של נכסי הבאבא סאלי: הנחה בפרמיה תמורת תפילה עבור הסוכן, באתר גלובס, 3 באוקטובר 2002 דוד חמואל, באבא ביזנס - הבאבא סאלי, סגולה לקידום מכירות. כסף גדול מתגלגל היום, בהילולה השנתית, מעריב, 21 בינואר 1988 אבן שנאספה מחצר קבר הבבא סאלי, באתר וואלה, 23 בינואר 2007 לילי גלילי, עולים לקברו של הבאבא סאלי, באתר הארץ, 14 באוגוסט 2003 עידן יוסף, הבאבא ברוך: בשבוע הבא יהיה גשם גדול, באתר News1 מחלקה ראשונה, 28 בינואר 2009 ממן יוסי, תשס"ה, לראות מקרוב יותר, גלי עיון ומחקר 14, אוהלו, 70-81. יניר יגנה, פיוס בנתיבות בין הרנטגן והבאבא ברוך, באתר הארץ, 27 בספטמבר 2012 אורי בינדר, חסידי ה"באבא סאלי" נושקים האדמה שעל קברו, מעריב, 11 בינואר 1984 אמנון רבי, רבע מיליון יחגגו בהילולת הבבא-סאלי, חדשות, 22 בינואר 1985 אמנון רבי, קדוש, קדוש, קדוש, חדשות, 24 בינואר 1985 אמנון רבי, מלחמת באבא בבאבא, חדשות, 17 בינואר 1986 סמי מיכאל, התקופה האפלה של היהדות, חדשות, 16 בינואר 1986 ברוך נאה, בבא ברוך נגד בבא אלעזר, מעריב, 24 בינואר 1986 יעל פישביין, שניים אוחזים בבאבא סאלי, חדשות, 18 ביולי 1984 אורי בינדר, שניים אוחזים בירושת הצדיק "באבא סאלי", מעריב, 19 בינואר 1984 יצחק לוינסון, מחפשים יורש לבאבא סאלי, חדשות, 11 במרץ 1984 אמנון רבי, מי יישב על כסא הכבוד?, חדשות, 24 בינואר 1985 אמנון רבי, קדוש, קדוש, קדוש, חדשות, 24 בינואר 1985 אמנון לוי, "המודיע": חרם על הבאבא-סאלי, חדשות, 8 בפברואר 1985 עמירם אזולאי, ראש מועצת נתיבות: להפוך ההילולה לאירוע ממלכתי, חדשות, 22 בינואר 1988 ההילולה: אלפים על קבר הבאבא סאלי, מעריב, 22 בינואר 1988 יצחק ג'קבי, מיכל קדם, הבאבא ברוך מבטיח: השמש תזרח בהילולה, חדשות, 9 בינואר 1989 רוני סופר, אלפים חגגו בהילולת הבאבא סאלי למרות מזג האוויר הסוער, מעריב, 10 בינואר 1989 יצחק ג'רבי, הרב אבו־חצירא החליט: קבר הבאבא סאלי ייסגר, חדשות, 10 באפריל 1989 רוני סופר, "קבר הבאבא סאלי שייך לעם ישראל. זה אבסורד שסוגרים אותו", מעריב, 11 באפריל 1989 רוני סופר, הבאבא ברוך סגר את אתר הבאבא סאלי, מעריב, 10 באפריל 1989 יצחק גקרבי, מיכל קדם, קבר הבאבא סאלי ייפתח מהיום עד החלטת בג״ץ, חדשות, 11 באפריל 1989 יצחק ג'רבי, אח יא באבא, איזה צרות, חדשות, 20 במאי 1992 מיכל קדם, יוגשו אישומים נגד חברי הוועדה המקומית בנתיבות שהתירו בנייה בקבר הבאבא סאלי, חדשות, 22 ביוני 1989 מיכל קדם, מבנים בחלקת קבר באבא סאלי מיועדים להריסה, חברי העמותה יועמדו לדין פלילי על בנייה בלתי חוקית, חדשות, 26 במרץ 1989 דליה טל, ‏לפרק, למכור, להפריט, באתר גלובס, 4 בספטמבר 2001 גדי גולן, ‏נתיבות: עליית מחירים וביקוש לדירות ליד קבר הבאבא סאלי, באתר גלובס, 7 ביולי 2002 רוני שני, חדש: קבר הבאבא סאלי בשידור חי ברשת, באתר ynet, 30 בינואר 2006 יניר יגנה, הרבנים הבטיחו שהצדיקים יגנו על נתיבות, ואז נפל טיל גראד ליד קבר הבבא סאלי, באתר הארץ, 2 בינואר 2009 הילה שמר, סופר באבא: מתיחת פנים בהשראה מרוקאית לקבר הבאבא סאלי, באתר Xnet‏, 2 באפריל 2017 שיפוץ קבר הבאבא סאלי באתר 103FM, 18 באפריל 2017 מיכל רז-חיימוביץ', ‏כך "תרם" משרד התיירות 2 מיליון ש' לקבר הבבא סאלי, באתר גלובס, 13 במרץ 2018 יניר יגנה‏, הקרן להנצחת הבאבא סאלי תמכור אבנים  למימון שיפוץ המתחם, באתר וואלה, 28 במאי 2017 שחר אילן, קק"ל תקצה 10 מיליון שקל לשיפוץ פארק הנושק לקבר הבאבא סאלי, באתר כלכליסט, 16 באפריל 2018 קוריאל, אילנה; מורג, גלעד; נחשוני, קובי (2021-12-29). "המשטרה אסרה את קיום הילולת הבאבא סאלי, איומים מצד החרדים להפר את הצו". Ynet. נבדק ב-2021-12-29. נחשוני, קובי; קוריאל, אילנה (2021-12-30). "תחת הגבלות: המשטרה אישרה את קיום הילולת הבבא סאלי". Ynet. נבדק ב-2021-12-30. אדר תשע"ב / 2012 – ממזרח שמש נח זבולוני, הרב שך: הרב אליהו נותן יד לעבודה זרה, דבר